Poštovani studenti,
Veleučilište kriminalistike i javne sigurnosti prolazi postupak reakreditacije koji provodi Agencija za znanost i visoko obrazovanje. U tu svrhu Veleučilište kriminalistike i javne sigurnosti posjetit će Stručno povjerenstvo. Želite li dostaviti svoj komentar članovima Stručnog povjerenstva, primjedbe i prijedloge ili želite pohvaliti rad Vašega visokog učilišta ili nekih pojedinaca, slobodno iznesite svoje mišljenje putem povjerljive komunikacije Komentari i sugestije za poboljšanje kvalitete visokog učilišta do srijede, 21. listopada 2026. g. Agencija za znanost i visoko obrazovanje jamči anonimnost svim osobama koje napišu komentare. Dobivene će se informacije koristiti isključivo u postupku reakreditacije Visokog učilišta.

